ملتان میں "وحدت امت و استحکامِ پاکستان کانفرنس" کا انعقاد - اسلام ٹائمز
Sunday 22 Dec 2019 11:48
ملتان، ٹیم عزادارِ حسین علیہ السلام کے زیراہتمام رضا ہال میں "وحدت امت و استحکامِ پاکستان کانفرنس" کا انعقاد
اسلام ٹائمز۔ ٹیم عزادارِ حسین علیہ السلام کے زیراہتمام رضا ہال میں "وحدت امت و استحکامِ پاکستان کانفرنس" کا انعقاد کیا گیا، جس میں ٹیم عزادارِ حسین علیہ السلام کے چیئرمین اعجاز حسین بہشتی، پاکستان عزاداری کونسل کے مرکزی صدر علامہ سید مجاہد عباس گردیزی، آستانہ عالیہ کے سجادہ نشین مخدوم حسن رضا مشہدی، دربار شاہ شمس ملتان کے سجادہ نشین مخدوم طارق شمسی، پاکستان عزاداری کونسل کے چیئرمین سید حسنین بخاری، ینگ پاکستانی آرگنائزیشن کے صدر نعیم اقبال نعیم، علامہ سید عون محمد نقوی، علامہ وسیم عباس معصومی، علامہ عبدالحق مجاہد اور دیگر مذہبی و سیاسی و سماجی شخصیات نے شرکت کی۔ مولانا اعجاز حسین بہشتی نے کہا کہ وحدت وقت کا تقاضا نہیں بلکہ قرآنی تقاضا ہے اور رسول اکرم (ص) کے وجود مبارک کی برکت ایسی ہے کہ پورے عالم میں ابتدائے خلقت سے آخر تک ایسا وجودِ بابرکت نہ دنیا میں آیا ہے اور نہ آئے گا۔ آرمی پبلک کے شہداء کو خراج عقیدت پیش کرتے ہیں، ہم افواج پاکستان کے شانہ بشانہ کھڑے ہیں، جب تمام مسالک میں اتحاد ہوگا تو ملک خدادادِ پاکستان بھی ترقی کرے گا۔
مالک علی خان نے کہا کشمیر ہماری شہ رگ حیات ہے اور ان شاء اللہ کشمیر ہم حاصل کرکے رہیں گے، دیگر شخصیات نے خطاب میں کہا کہ اتحاد امت کا سب سے بہترین نقطہ یہ ہے کہ اپنے اپنے عقائد پہ رہتے ہوئے ایک دوسرے کی باتوں کو سنیں اور اپنے قلب کو وسیع کریں تو وحدت قائم ہوسکتی ہے۔ مخدوم حسن رضا مشہدی نے کہا کہ تاریخ گواہ ہے کہ ہمیشہ سے مکتب تشیع نے وحدت کے پرچم کو بلند رکھا ہے اور پیغام وحدت کو آنے والی نسلوں تک بھی پیچائیں گے، علامہ سید مجاہد عباس گردیزی نے کہا کہ شیعہ اور سنی اسلام کے دو بازو ہیں، انہیں تکفیریت کے ذریعے سے کوئی بھی الگ نہیں کرسکتا، آخر میں دربار شاہ شمس کے سجادہ نشین مخدوم طارق شمسی صاحب نے ملک عزیز پاکستان کی سالمیت اور افواجِ پاکستان کو سربلندی اور اتحاد امت کیلئے خصوصی دعا کروائی۔
خبر کا کوڈ : 834209
شیعہ اور سنی اسلام کے دو بازو ہیں انہیں تکفیریت کے ذریعے الگ نہیں کیا جا سکتا، علامہ مجاہد عباس گردیزی
بھٹ شاہ جلسہ کا آغاز
درس کربلا سے ہی پاکستان کو استحکام اور دہشتگردی سے نجات مل سکتی ہے، امام حسین (ع) کانفرنس
امریکہ کے غلام نبی کے غلاموں کا راستہ نہیں روک سکتے، صاحبزادہ فضل کریم
سنی اتحاد کونسل نے 17 اپریل کی "استحکام پاکستان سنی کانفرنس" کے انعقاد کی تیاریاں تیز کر دیں
قید و بند کی صعوبتیں انقلاب سے نہیں روک سکتیں،دہشت گردی،انتہا اور بےروزگاری کے خلاف انقلاب ضرور آئے گا، ثروت اعجاز